ᱥᱟᱨᱯᱟᱝ ᱦᱚᱱᱚᱛ

ᱥᱟᱨᱯᱟᱝ ᱦᱚᱱᱚᱛ (ᱡᱚᱝᱠᱷᱟ: གསར་སྤང་རྫོང་ཁག།; ᱡᱟᱦᱟᱸ ᱫᱚ ᱜᱮᱞᱮᱯᱷᱩ ᱢᱮᱱᱛᱮ ᱦᱚᱸ ᱵᱟᱰᱟᱭᱚᱜᱼᱟ) ᱫᱚ ᱵᱷᱩᱴᱟᱱ ᱨᱮᱱᱟᱜ ᱒᱐ ᱜᱚᱴᱟᱝ ᱡᱚᱝᱠᱷᱟᱜᱽ (ᱦᱚᱱᱚᱛ) ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ᱾ ᱥᱟᱨᱯᱟᱝ ᱫᱚ ᱑,᱙᱔᱖ ᱵᱚᱨᱜᱚ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱛᱮ ᱯᱟᱥᱱᱟᱣ ᱟᱠᱟᱱᱟ ᱟᱨ ᱱᱚᱣᱟ ᱫᱚ ᱯᱟᱪᱮ ᱵᱷᱩᱴᱟᱱ ᱨᱮᱱᱟᱜ ᱞᱷᱟᱢᱳᱭᱡᱷᱤᱝᱠᱷᱟ ᱠᱷᱚᱱ ᱥᱟᱢᱟᱝ ᱨᱮ ᱢᱟᱱᱚᱥ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱷᱟᱹᱵᱤᱡ ᱟᱴᱮᱫ ᱟᱠᱟᱱᱟ᱾ ᱥᱟᱨᱯᱟᱝ ᱡᱚᱝᱠᱷᱟᱜᱽ ᱫᱚ ᱢᱤᱫᱴᱟᱹᱝ ᱰᱩᱝᱠᱷᱟᱜᱽ, ᱜᱮᱞᱮᱯᱷᱩ, ᱟᱨ ᱑᱒ ᱜᱚᱴᱟᱝ ᱜᱮᱣᱚᱜᱽ (Gewog) ᱨᱮ ᱦᱟᱹᱴᱤᱧ ᱟᱠᱟᱱᱟ᱾

 ᱯᱟᱹᱨᱥᱤ ᱠᱚ 
ᱥᱟᱨᱯᱟᱝ ᱨᱮᱱᱟᱜ ᱢᱩᱬᱩᱛ ᱯᱟᱹᱨᱥᱤ ᱫᱚ ᱱᱮᱯᱟᱞᱤ ᱠᱟᱱᱟ, ᱡᱟᱦᱟᱸ ᱫᱚ ᱢᱤᱫ ᱤᱱᱰᱚ-ᱤᱭᱩᱨᱚᱯᱤᱭᱟᱱ ᱯᱟᱹᱨᱥᱤ ᱠᱟᱱᱟ ᱟᱨ ᱱᱚᱶᱟ ᱫᱚ ᱞᱷᱳᱛᱥᱟᱢᱯᱟ ᱜᱩᱴ ᱦᱚᱛᱮᱛᱮ ᱨᱚᱲᱚᱜ ᱠᱟᱱᱟ᱾ ᱥᱟᱢᱟᱝ ᱵᱳᱰᱤᱥ ᱠᱷᱮᱝ ᱯᱟᱹᱨᱥᱤ ᱦᱚᱸ ᱦᱚᱱᱚᱛ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱴᱚᱴᱷᱟ ᱨᱮᱠᱚ ᱨᱚᱲᱟ᱾

 ᱥᱟᱥᱚᱱᱤᱭᱟᱹ ᱦᱟᱹᱴᱤᱧ ᱠᱚ 
ᱥᱟᱨᱯᱟᱝ ᱦᱚᱱᱚᱛ ᱫᱚ ᱑᱒ ᱜᱚᱴᱟᱝ ᱟᱹᱛᱩ ᱵᱞᱚᱠ (ᱥᱮ ᱜᱮᱣᱚᱜᱽ) ᱨᱮ ᱦᱟᱹᱴᱤᱧ ᱟᱠᱟᱱᱟ:
 ᱪᱷᱩᱡᱟᱜᱟᱝ ᱜᱮᱣᱚᱜᱽ
 ᱪᱷᱩᱫᱽᱡᱚᱢ ᱜᱮᱣᱚᱜᱽ
 ᱰᱮᱠᱤᱞᱤᱝ ᱜᱮᱣᱚᱜᱽ
 ᱜᱟᱠᱤᱞᱤᱝ ᱜᱮᱣᱚᱜᱽ
 ᱜᱮᱞᱮᱯᱷᱩ ᱜᱮᱣᱚᱜᱽ
 ᱡᱤᱜᱽᱢᱮᱪᱷᱳᱞᱤᱝ ᱜᱮᱣᱚᱜᱽ
 ᱥᱟᱢᱛᱮᱱᱞᱤᱝ ᱜᱮᱣᱚᱜᱽ
 ᱥᱮᱝᱜᱷᱮ ᱜᱮᱣᱚᱜᱽ
 ᱥᱮᱨᱡᱷᱚᱝ ᱜᱮᱣᱚᱜᱽ
 ᱥᱳᱢᱯᱟᱝᱠᱷᱟ ᱜᱮᱣᱚᱜᱽ
 ᱛᱟᱨᱮᱛᱷᱟᱝ ᱜᱮᱣᱚᱜᱽ
 ᱩᱢᱞᱤᱝ ᱜᱮᱣᱚᱜᱽ

 ᱥᱟᱪᱟᱨᱦᱮ 
ᱥᱟᱨᱯᱟᱝ ᱦᱚᱱᱚᱛ ᱨᱮᱱᱟᱜ ᱵᱟᱹᱲᱛᱤ ᱜᱟᱱ ᱴᱚᱴᱷᱟ ᱜᱮ ᱯᱚᱨᱤᱵᱮᱥ ᱨᱟᱠᱷᱟ ᱫᱚᱦᱚ ᱴᱚᱴᱷᱟ ᱠᱟᱱᱟ ᱾ ᱥᱟᱨᱯᱟᱝ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱱᱟᱠᱷᱟ (ᱥᱮᱝᱜᱷᱮ ᱜᱮᱣᱚᱜᱽ) ᱨᱮ ᱥᱤᱧᱚᱛ ᱥᱤᱢᱟᱹ ᱫᱷᱟᱨᱮ ᱨᱮ ᱯᱷᱤᱵᱽᱥᱩ ᱵᱤᱨ ᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱨᱮᱱᱟᱜ ᱛᱤᱱᱟᱹᱜ ᱜᱟᱱ ᱦᱟᱹᱴᱤᱧ ᱢᱮᱱᱟᱜᱼᱟ; ᱠᱚᱧᱮ ᱥᱟᱨᱯᱟᱝ ᱦᱚᱱᱚᱛ (ᱡᱤᱜᱽᱢᱮᱪᱷᱳᱞᱤᱝ ᱜᱮᱣᱚᱜᱽ) ᱫᱚ ᱡᱤᱜᱽᱢᱮ ᱥᱤᱝᱜᱮ ᱣᱟᱝᱪᱩᱠ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱨᱮᱱᱟᱜ ᱦᱟᱹᱴᱤᱧ ᱠᱟᱱᱟ; ᱥᱟᱢᱟᱝ ᱟᱨ ᱮᱛᱚᱢ-ᱥᱟᱢᱟᱝ ᱥᱟᱨᱯᱟᱝ ᱦᱚᱱᱚᱛ (ᱡᱤᱜᱽᱢᱮᱪᱷᱳᱞᱤᱝ, ᱛᱟᱨᱮᱛᱷᱟᱝ ᱟᱨ ᱩᱢᱞᱤᱝ ᱜᱮᱣᱚᱜᱽ) ᱫᱚ ᱨᱚᱭᱮᱞ ᱢᱟᱱᱚᱥ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱵᱷᱤᱛᱤᱨ ᱨᱮ ᱢᱮᱱᱟᱜᱼᱟ ᱾ ᱥᱟᱨᱯᱟᱝ ᱫᱚ ᱢᱤᱫ ᱚᱥᱟᱨ ᱡᱤᱭᱟᱹᱞᱤ ᱠᱚᱨᱤᱰᱚᱨ (biological corridor) ᱦᱚᱛᱮᱛᱮ ᱦᱟᱹᱴᱤᱧ ᱟᱠᱟᱱᱟ ᱡᱟᱦᱟᱸ ᱫᱚ ᱱᱚᱣᱟ ᱯᱮ ᱜᱚᱴᱟᱝ ᱨᱟᱠᱷᱟ ᱫᱚᱦᱚ ᱴᱚᱴᱷᱟ ᱠᱚᱭ ᱡᱚᱲᱟᱣᱟ᱾

 ᱱᱟᱜᱟᱢ 
᱒᱖ ᱮᱯᱨᱤᱞ ᱒᱐᱐᱗ ᱨᱮ, ᱞᱷᱟᱢᱳᱭ ᱡᱤᱝᱠᱷᱟ ᱰᱩᱝᱠᱷᱟᱜᱽ (ᱡᱚᱜᱚ-ᱦᱚᱱᱚᱛ) ᱫᱚ ᱥᱚᱨᱠᱟᱨᱤ ᱞᱮᱠᱟᱛᱮ ᱥᱟᱨᱯᱟᱝ ᱡᱚᱝᱠᱷᱟᱜᱽ ᱠᱷᱚᱱ ᱫᱟᱜᱟᱱᱟ ᱡᱚᱝᱠᱷᱟᱜᱽ  ᱨᱮ ᱵᱚᱫᱚᱞ ᱞᱮᱱᱟ ᱾ ᱱᱚᱶᱟ ᱫᱚ ᱞᱷᱟᱢᱳᱡᱤᱝᱠᱷᱟ ᱵᱟᱡᱟᱨ ᱟᱨ ᱯᱮᱭᱟ ᱜᱮᱣᱚᱜᱽ - ᱞᱷᱟᱢᱳᱭᱡᱤᱝᱠᱷᱟ, ᱫᱮᱣᱨᱟᱞᱤ ᱟᱨ ᱱᱤᱪᱩᱞᱟ ᱜᱮᱣᱚᱜᱽ (ᱡᱤᱱᱪᱩᱞᱟ) ᱪᱮᱛᱟᱱ ᱨᱮ ᱚᱨᱥᱚᱝ ᱯᱟᱲᱟᱣ ᱞᱮᱱᱟ, ᱡᱟᱦᱟᱸ ᱫᱚ ᱥᱟᱨᱯᱟᱝ ᱨᱮᱱᱟᱜ ᱯᱟᱪᱮ ᱩᱛᱟᱹᱨ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱟᱨ ᱱᱤᱛᱚᱜ ᱫᱚ ᱫᱟᱜᱟᱱᱟ ᱨᱮᱱᱟᱜ ᱮᱛᱚᱢ ᱩᱛᱟᱹᱨ ᱦᱟᱹᱴᱤᱧ ᱵᱮᱱᱟᱣ ᱟᱠᱟᱱᱟ᱾

 ᱦᱚᱭ-ᱦᱤᱥᱤᱫ
ᱜᱮᱞᱮᱯᱷᱩ (ᱵᱷᱩᱨ), ᱥᱟᱨᱯᱟᱝ ᱦᱚᱱᱚᱛ, ᱩᱥᱩᱞ ᱓᱗᱕ ᱢᱤᱴᱚᱨ (᱑,᱒᱓᱐ ᱯᱷᱩᱴ) ᱨᱮᱱᱟᱜ ᱦᱚᱭ ᱦᱤᱥᱤᱫ ᱰᱮᱴᱟ (᱑᱙᱙᱖-᱒᱐᱑᱗):
 ᱪᱟᱸᱫᱚ ᱡᱟᱱᱩᱣᱟᱨᱤ ᱯᱷᱮᱵᱽᱨᱩᱣᱟᱨᱤ ᱢᱟᱨᱪ ᱮᱯᱨᱤᱞ ᱢᱮ ᱡᱩᱱ ᱡᱩᱞᱟᱭ ᱚᱜᱚᱥᱴ ᱥᱮᱯᱴᱮᱢᱵᱚᱨ ᱚᱠᱴᱚᱵᱚᱨ ᱱᱚᱵᱷᱮᱢᱵᱚᱨ ᱰᱤᱥᱮᱢᱵᱚᱨ ᱥᱮᱨᱢᱟ ᱨᱮᱠᱚᱨᱰ ᱡᱟᱹᱥᱛᱤ °C ᱓᱐.᱐ ᱓᱕.᱐ ᱓᱓.᱒ ᱓᱖.᱔ ᱓᱗.᱐ ᱓᱖.᱐ ᱓᱘.᱕ ᱓᱘.᱘ ᱓᱙.᱐ ᱓᱗.᱐ ᱓᱕.᱐ ᱓᱒.᱐ ᱓᱙.᱐ ᱜᱚᱲ ᱫᱤᱱᱟᱹᱢ ᱡᱟᱹᱥᱛᱤ °C ᱒᱒.᱓ ᱒᱔.᱐ ᱒᱖.᱔ ᱒᱗.᱖ ᱒᱘.᱘ ᱒᱙.᱑ ᱒᱙.᱕ ᱓᱐.᱒ ᱒᱙.᱖ ᱒᱘.᱗ ᱒᱖.᱓ ᱒᱓.᱘ ᱒᱗.᱒ ᱫᱤᱱᱟᱹᱢ ᱜᱚᱲ °C ᱑᱗.᱘ ᱑᱙.᱙ ᱒᱒.᱔ ᱒᱔.᱒ ᱒᱕.᱖ ᱒᱖.᱓ ᱒᱖.᱗ ᱒᱗.᱒ ᱒᱖.᱕ ᱒᱔.᱙ ᱒᱒.᱐ ᱑᱙.᱓ ᱒᱓.᱖ ᱜᱚᱲ ᱫᱤᱱᱟᱹᱢ ᱠᱚᱢ °C ᱑᱓.᱒ ᱑᱕.᱘ ᱑᱘.᱔ ᱒᱐.᱗ ᱒᱒.᱔ ᱒᱓.᱕ ᱒᱓.᱙ ᱒᱔.᱒ ᱒᱓.᱔ ᱒᱑.᱑ ᱑᱗.᱗ ᱑᱔.᱗ ᱑᱙.᱙ ᱨᱮᱠᱚᱨᱰ ᱠᱚᱢ °C ᱖.᱐ ᱘.᱐ ᱑᱐.᱐ ᱑᱓.᱐ ᱑᱕.᱕ ᱑᱘.᱒ ᱑᱙.᱐ ᱑᱙.᱕ ᱑᱘.᱕ ᱑᱕.᱐ ᱑᱐.᱕ ᱗.᱐ ᱖.᱐ ᱜᱚᱲ ᱫᱟᱜ ᱡᱟᱹᱲᱤ mm ᱑᱖.᱖ ᱒᱙.᱐ ᱗᱓.᱖ ᱒᱓᱗.᱓ ᱔᱔᱕.᱖ ᱑᱐᱓᱒.᱗ ᱑᱓᱑᱓.᱗ ᱑᱐᱕᱑.᱙ ᱖᱘᱖.᱒ ᱑᱙᱒.᱗ ᱑᱖.᱓ ᱑᱐.᱐ ᱕᱑᱐᱕.᱖

 ᱱᱚᱣᱟ ᱦᱚᱸ ᱧᱮᱞᱢᱮ 
 ᱵᱷᱩᱴᱟᱱ ᱨᱮᱱᱟᱜ ᱦᱚᱱᱚᱛ ᱠᱚ
 ᱴᱨᱚᱝᱥᱟ ᱯᱨᱚᱫᱮᱥ

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 
ᱥᱟᱨᱯᱟᱝ ᱡᱚᱝᱠᱷᱟᱜᱽ ᱥᱚᱨᱠᱟᱨᱟᱜ ᱣᱮᱵᱽᱥᱟᱭᱤᱴ

ᱛᱷᱚᱠ:ᱵᱷᱩᱴᱟᱱ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱥᱟᱨᱯᱟᱝ ᱦᱚᱱᱚᱛ